# Александър I Батенберг

### от Уикипедия, свободната енциклопедия

Александър I Батенберг
Княз на България
Портрет на Александър I
Управление | 29 април, 1879 - 7 септември, 1886
Пълно име | Александър Йозеф фон Батенберг
Роден | 5 април, 1857
Място на раждане | Верона, Италия
Починал | 23 октомври, 1893
| Грац, Австрия
Погребан в | Мавзолеят на Батенгерг, София
Наследник | Фердинанд I
Брак | Йохана Лойзингер
Потомци | Асен Цветана
Династия | Батенберг
Баща | Александър
Майка | Юлия фон Хауке

Александър Йозеф Батенберг е княз на България от 29 април 1879 до 9 септември 1886.

## [редактиране] Ранни години

Роден е на 5 април 1857 г. във Верона, Италия. Пълното му име е принц Александър Йозеф фон Батенберг (на немски: Prinz Alexander Joseph von Battenberg). Втори син на германския принц Александър фон Хесен-Дармщад от морганатичния му брак с полската графиня Юлия фон Хауке, руска придворна дама. Потомците им се наричат "фон Батенберг" (по името на едно владение в Хесен), защото цар Александър II, женен за сестрата на принц Александър фон Хесен-Дармщад, е бил против този морганатичен брак. На 20 години, през 1877 г., младият принц Александър фон Батенберг получава разрешение от Александър II да постъпи в руската армия, преплува Дунав на понтон с 13 пехотен батальон, а след това преминава и Стара планина с прочутия 9 конен полк на генерал Йосиф Гурко.

## [редактиране] Княз

Гербът на Александър

Александър I Батенберг става първият български княз след Освобождението на България, след като е избран от I Велико народно събрание на 17 април 1879 г. измежду трима кандидати. В изборната декларация народните представители изтъкват участието му в Освободителната война. На 26 юни същата година полага клетва в Търново и поема управлението. От 13 юли 1881 до 5 юли 1882 България няма министър-председател и Александър І управлява при т.нар. „режим на пълномощията“.

По негово време (1885 - началото на 1886 г.) се извоюва и прокламира Съединението на Източна Румелия с Княжество България. Веднага след това Русия започва кампания за неговото отстраняване. В края на 1886 г. група офицери извършват военен преврат и го изпращат в Русия.- Стефан Стамболов и верни на княза войски извършват контрапреврат и го връщат в България, но няколко дни след това, по волята на руския император Александър III и Ото фон Бисмарк (Англия е против), князът е принуден да абдикира.

## [редактиране] Семейство

Княз Батенберг е германски аристократ, чието семейство имало роднински връзки с английското кралско семейство (той бил племенник на английската кралица) с руския императорски двор. От 1886 г. Александър моли в Берлин за ръката на пруската принцеса Виктория, но канцлерът Бисмарк се обявява против. Няколко години след абдикацията князът заболява. Той получава окончателен отказ от Берлин и пет години преди смъртта си влиза в морганатичен брак с актрисата от Дармщадския театър Йохана Лойзингер. Заради това е принуден да приеме по-ниската титла граф Хартенау. Александър и Йохана имат син и дъщеря:

- Асен, граф Хартенау (1890 - 1965)
- Цветана (1893 - 1924)

Константин Стоилов е кръстник на сина му Асен и дъщеря му Цветана. И Асен, и Цветана умират, без да имат свои деца. Асен обаче осиновява сина на съпругата си Берта Хуса-Рамос от предишния й брак, в резултат на което той започва да се нарича Вилхелм фон Хартенау.

Княз Александър умира в Грац, Австрия на 17 ноември 1893. Останките му са пренесени в София и погребани с почит в Мавзолей на Батенберг в центъра на столицата. Националният военноисторически музей разполага с най-много отличия (ордени) на княз Александър. Те са дарени през 1937 г. от съпругата му графиня Йохана Хартенау. [1]

## [редактиране] Награди и отличия

- Орден "Св. Александър", България
- Орден "Св. Александър Невски", Русия
- Орден "Св. Анна", Русия
- Орден "Св. Георги", Русия
- "Орден на банята", Обединеното кралство

Предшестван от: --- | княз на България 29 април 1879 - 9 септември 1886 | Наследен от: княз Фердинанд

## [редактиране] Външни препратки

- "За княз Батенберг 110 години след смъртта му", Б. Гърдев

Български владетели |
--- | ---
Стара Велика България (632 – 681 г.) Ханове (канове): Кубрат | Батбаян Първа българска държава (империя) (681 – 1018 г.) Ханове (канове): Аспарух | Кубер (в Македония) Тервел | Кормесий | Севар | Кормисош | Винех | Телец | Савин | Умор | Токту | Паган | Телериг | Кардам | Крум | Омуртаг | Маламир | Пресиян

Князе: Борис I (Михаил) | Владимир (Расате)

Царе: Симеон I | Петър I | Борис II | Роман | Самуил | Гавраил Радомир | Иван Владислав | Пресиян II

Втора българска държава (империя) (1186 – 1396 г.)

Царе: Иван Асен I | Теодор-Петър | Иванко | Калоян | Борил | Иван Асен II | Калиман I Асен | Михаил II Асен | Калиман II Асен | Мицо Асен | Константин Тих Асен | Ивайло | Иван Асен III | Георги I Тертер | Смилец | Чака | Тодор Светослав | Георги II Тертер | Михаил III Шишман Асен | Иван Стефан | Иван Александър | Иван Шишман | Иван Срацимир

Трета българска държава (след 1878 г.)

Княз: Александър Батенберг

Царе: Фердинанд | Борис III | Симеон II

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_I_%D0%91%D0%B0%D1%82%D0%B5%D0%BD%D0%B1%D0%B5%D1%80%D0%B3_af16.html“.

Категория: Български владетели

##### Views

- Статия
- Беседа
- Текуща версия

##### Търсене

##### На други езици

- Cymraeg
- Deutsch
- English
- Français
- 日本語
- Nederlands
- Polski
- Português
- Русский
- Slovenčina
- Svenska